**DĖL DIANOS GUZIENĖS ATLEIDIMO IŠ ROKIŠKIO R. JUODUPĖS GIMNAZIJOS DIREKTORĖS PAREIGŲ**

2017 m. rugsėjo 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos darbo kodekso 55 straipsnio 1 dalimi, 127 straipsnio 6 dalimi ir atsižvelgdamas į Dianos Guzienės 2017 m. rugsėjo 18 d. prašymą bei Audronės Rekertienės 2017 m. rugsėjo 18 d. sutikimą,

Rokiškio rajono savivaldybės taryba n u s p r e n d ž i a:

1. Atleisti Dianą Guzienę 2017 m. spalio 10 d. iš Rokiškio r. Juodupės gimnazijos direktorės pareigų ir nutraukti 2008 m. gegužės 30 d. darbo sutartį Nr. 295 darbuotojo pareiškimu.

2. Įgalioti savivaldybės merą Antaną Vagonį atlikti veiksmus, susijusius su darbo santykių nutraukimu:

2.1. išmokėti Dianai Guzienei atleidimo iš pareigų dieną darbo užmokestį ir kompensaciją už nepanaudotas kasmetines atostogas (40 darbo dienų už 2016 m. gegužės 30 d.–2017 m. gegužės 29 d. darbo laikotarpį, 2 poilsio dienos perkeltos prie kasmetinių atostogų ir 14,67 darbo dienos už 2017 m. gegužės 30 d.–2017 m. spalio 10 d. darbo laikotarpį);

2.2. atlikti darbo sutarties su Diana Guziene nutraukimo įforminimą;

2.3. sudaryti Rokiškio r. Juodupės gimnazijos reikalų perdavimo komisiją.

3. Pavesti Rokiškio r. Juodupės gimnazijos direktoriaus pavaduotojai ugdymui Audronei Rekertienei nuo 2017 m. spalio 11 d. iki bus paskirtas direktorius (išrinktas konkurso būdu) laikinai eiti Rokiškio r. Juodupės gimnazijos direktorės pareigas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL DIANOS GUZIENĖS ATLEIDIMO IŠ ROKIŠKIO R. JUODUPĖS GIMNAZIJOS DIREKTORĖS PAREIGŲ“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atleisti Dianą Guzienę iš Rokiškio r. Juodupės gimnazijos direktorės pareigų (darbo sutarties nutraukimas darbuotojos prašymu).

**Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos darbo kodeksas.

 **Sprendimo projekto esmė.**

Dianos Guzienės atleidimas iš Rokiškio r. Juodupės gimnazijos direktorės pareigų ir atsiskaitymas su ja atleidimo dieną bei įgaliojimų suteikimas savivaldybės merui atlikti veiksmus, susijusius su darbo santykių nutraukimu. Pavesti Rokiškio r. Juodupės gimnazijos direktoriaus pavaduotojai ugdymui Audronei Rekertienei nuo 2017 m. spalio 11 d. iki bus paskirtas direktorius (išrinktas konkurso būdu) laikinai eiti Rokiškio r. Juodupės gimnazijos direktorės pareigas.

**Galimos pasekmės, priėmus siūlomą tarybos sprendimo projektą:**

**teigiamos** – darbuotojos prašymo tenkinimas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Atsiras laisva darbo vieta, bus paskelbtas konkursas Rokiškio r. Juodupės gimnazijos direktoriaus pareigoms eiti. Rajono gyventojai, kurie atitiks kvalifikacinius reikalavimus švietimo įstaigos vadovui, galės dalyvauti konkurse.

**Finansavimo šaltiniai ir lėšų poreikis**.

Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė